הוועדה לענייני ביקורת המדינה, כנסת 18, פרוטוקול מספר 189, 2011-07-26 13:00

יואל חסון: צהריים טובים, אני מתכבד לפתוח את ישיבת הוועדה לענייני ביקורת המדינה בנושא הבקשה לחוות-דעת מבקר המדינה על-פי סעיף 21 לחוק מבקר המדינה, בנושא מצוקת הצימרים בצפון הארץ, דיון מעקב.

יואל חסון: כולם זוכרים את הדיון הקודם, את הדברים שהיו שם, מאז היו דין ודברים, אני חייב להגיד, מצד אחד, לזכות הגופים הכלליים, היה תהליך של עבודה, היה שולחן עגול, היו פגישות, היו תהליכים והיו התקדמויות אבל עדיין זה לא הגיע לאן שרצינו שזה יגיע וזה עדיין לא נמצא במקום שבו אנחנו יכולים לבשר בפתיחת עונת הקיץ, שאנחנו לא מעמידים בסכנה את הענף התיירותי החשוב הזה, של צימרים בצפון הארץ ואנחנו גם לא פוגעים באטרקציה התיירותית הזו וגם לא פוגעים במי שמפעילים את זה, שכידוע לכם, דיברנו על זה, דיסקסנו את זה, שזה אחד ממנועי התנופה המרכזיים, הצמיחה, המרכזיים, של צפון הארץ.

יואל חסון: מבקר המדינה, נציג מבקר המדינה, שמואל גולן, אתה היית, אתה שמעת, אנחנו עוקבים, יש לך משהו להגיד עכשיו?

שמואל גולן: למיטב זיכרוני, אז סיכמנו שהם ישבו בשולחן עגול וינסו ליישר את התקנות לטובת הבריכות והצימרים ומעט החדרים.

יואל חסון: נכון.

יואל חסון: קיבלתי מכתב, שוחח אתי מנכ"ל , פרופ' גמזו ואמר לי שהגיעו למכתב מוסכם שהוא באמת נמצא בידי, בחתימת בועז בר ניר מנכ"ל משרד התיירות, פרופ' רוני גמזו מנכ"ל , והם כתבו כך: "הנדון – בריכות שחייה וצימרים.

יואל חסון: נוכח תיאום והסכמה בינינו כפי שיפורט להלן, אנו מבקשים שישקול מחדש את הצורך בהעלאת הנושא לדיון בוועדה לביקורת המדינה".

יואל חסון: ואז הוא אומר מה ההבנות שהם הגיעו.

יואל חסון: כמו שאתם רואים, הם עשו את הישיבה.

יואל חסון: קיימים הבנה ותיאום מוחלט בין משרדי הבריאות והתיירות, בהקשר למדיניות והדרישות, כולל הקלות בבריכות השחייה והצימרים.

יואל חסון: שני המשרדים פרסמו מסמך הנחיות מוסכם, ביחד עם כל הנוגעים בדבר, המסמך מוצג באתר משרד הבריאות.

יואל חסון: מוזר שהוא לא צירף לי אותו, אני מקווה שאתם צירפתם, שיש לכם אותו פה.

יואל חסון: נערכו מספר דיונים בשיתוף כל הגורמים במסגרות שונות, הדרישות הובהרו והוסכמו.

יואל חסון: בין השאר נתבקשו נציגי בעלי הצימרים לשלוח מסמך מקצועי המפרט הצעות מקצועיות, המסמך טרם התקבל.

יואל חסון: לדעתנו, יש לשלוח את כל ההשגות והטיעונים ובתוכם המסמך המקצועי ממשרדי הבריאות והתיירות טרם הדיון לבדיקה והתייחסות ולא לראות ולבחון אותו לראשונה בדיון הוועדה.

יואל חסון: לאור הנ"ל, נראה לנו הדיון וכן הלאה.

יואל חסון: בואו נתחיל רגע בנייר הזה של עטר, יש את הנייר הזה, על מה מדברים המנכ"לים.

יואל חסון: יש לי פה משהו, אני לא בטוח שזה זה.

יעקב רוזנווסר: הראשון ליולי זה ניסוח כללי שאף מהנדס ועדה מקומית לא הצליח להבין למה הם מתכוונים והניסוח של ה- 3 ליולי הם מפנים שם לסעיף רישוי עסקים 7.א.ב.

יעקב רוזנווסר: וגם הוא נתון במחלוקת איך מפרשנים אותו.

יעקב רוזנווסר: נכון להיום, אף מהנדס ועדה מקומית לא מתייחס למסמך הזה, מכיוון שהוא טוען שהוא פוגע בחוק התכנון והבנייה.

יואל חסון: המהנדס הוא מטעם משרד הפנים?

יעקב רוזנווסר: מטעם משרד הפנים.

יעקב רוזנווסר: עד שלא יתואם כל המהלך הזה ביחד, זה פשוט לזרוק סיפורים לאוויר.

יעקב רוזנווסר: ולגבי משרד התיירות, אני רוצה לומר עוד דבר.

יעקב רוזנווסר: משרד התיירות בהחלט לא מילא את תפקידו בקטע הזה ואנחנו תכף נשאל אותו גם למה, מכיוון שאנחנו העברנו מסמך מלא ומפורט איך פותרים את הבעיה ולא איך מורחים אותה וחלק מתוך העניין זה שהם נכנסים לשניים-שלושה סעיפים ולא נותנים פיתרון.

יעקב רוזנווסר: ואני אומר כאן, בגדול יש לנו שני סוגי בעיות כאן, שהם מתפרשים גם על חוק התכנון והבנייה, גם על תקנות התברואה 1994 וגם על נושא של חוק רישוי עסקים, שזה בסמכותם של שני משרדים ושני שרים נפרדים.

יעקב רוזנווסר: אין את התיאום איך לסגור את זה.

יעקב רוזנווסר: משרד התיירות הוא בעצם שחקן צופה, אין לו שום יד ורגל בנושא הרישוי ובנושא הכל.

יעקב רוזנווסר: הוא בתור ממליץ פה בקטע הזה.

יעקב רוזנווסר: אנחנו היום נמצאים בשתי בעיות.

יעקב רוזנווסר: אותם אנשים שקיבלו היתר בנייה כחוק, ושתקנות 2008 אומרות שהם לא צריכים לעשות שום שינוי, מכיוון שהתקנות נכנסו לאחר קבלת ההיתר, בפועל לא מצליחים לקבל רישוי עסק.

יעקב רוזנווסר: זה היה המקרה שלי.

יעקב רוזנווסר: ואם רוצים, אני אפרט פה תכתובת של שלושה קלסרים.

יעקב רוזנווסר: יש קבוצה שנייה, שרוצים לקבל את היתר הבנייה ואת רישוי העסק ולא יכולים ואז בא פקיד משרד הבריאות ואומר – יש לך היתר בנייה?

יעקב רוזנווסר: אין.

יעקב רוזנווסר: יש לך רישוי עסק?

יעקב רוזנווסר: אין.

יעקב רוזנווסר: אני סוגר אותך.

יעקב רוזנווסר: בגלל שהוא לא מסוגל לעמוד גם בדרישות ואני תכף אפרט אותן.

יעקב רוזנווסר: ואז הבעיה העיקרית קורית היום כשחברות הביטוח מתנערות מאתנו.

יעקב רוזנווסר: תיירן שנמצא חלילה במקרה שילד נפגע שם בבריכה שלו או בצימרים שלו, עומד בפני תביעה של מיליוני שקלים אלא שחברת הביטוח אומרת – אתה לא מצליח להשיג רישיון עסק, ממילא אין חלות של פוליסת הביטוח שלך.

יעקב רוזנווסר: אז אנחנו פה בעצם נמצאים במצב שהפקידים סוגרים לנו את כל הפרנסה.

יעקב רוזנווסר: ואף אחד מהם לא מוכן לדבר אתנו וזו הבעיה העיקרית, אדוני היושב ראש.

יעקב רוזנווסר: אנחנו בעקבות הדיון פה, פנינו למנכ"ל משרד הבריאות ואמרתי לו – בוא, תכנס ועדה, שניים-שלושה איש מאנשי הצימרים, עם אנשי משרד הבריאות, משרד הפנים, נפתור את הבעיה.

יעקב רוזנווסר: זה ישיבה של שעתיים ואנחנו באים עם פתרונות חוקיים, מוסדרים.

יעקב רוזנווסר: לא הסכים.

יעקב רוזנווסר: הגענו לישיבה במשרד התיירות ב- 5 לינואר 2011.

יעקב רוזנווסר: קבענו שם כחלק מההחלטות שמתקיימת ועדה מצומצמת, צימריסטים, פנים ובריאות.

יעקב רוזנווסר: ועדה מהירה, שעתיים, פותרים את הבעיות.

יעקב רוזנווסר: יש לנו את הפתרונות איך להציג את זה.

יעקב רוזנווסר: פניתי למנכ"ל ואמרתי לו – הנה, אתה רואה?

יעקב רוזנווסר: גם הישיבה הזאת, של השולחן העגול, לפי בקשת יושב ראש חסון, אמרה בואו נעשה ועדה ותשב אתנו, תשמע מה יש לנו להגיד.

יעקב רוזנווסר: הרי אנחנו אנשי השטח, לא אתה.

יעקב רוזנווסר: הוא כותב לי – לא, אתם תפנו לוועדה הבין משרדית לרישוי עסקים ואנחנו בערך מספר 800 בתור של הוועדה הזאת, שצריכה לעשות שינויים בחוק הארכאי הזה של רישוי עסקים והוא לא הסכים, עד היום, לתת להם לשבת אתנו.

יעקב רוזנווסר: בישיבה הנוספת שהיתה, ב- 5 לאפריל 2011, העלינו עוד פעם את העניין, במסגרת הטענות שלנו, שבעצם אי-אפשר להתקדם, אתם לא נותנים לנו לשבת.

יעקב רוזנווסר: ועוד פעם הוחלט שאותה ועדה מצומצמת, פנים, בריאות וצימריסטים, ישבו ביחד וידבירו את הבעיות.

יעקב רוזנווסר: הרי אף אחד לא יכול להציג את זה מכל הזוויות כמונו וכמוהם יחד.

יעקב רוזנווסר: ואז, מאז ועד היום פנינו עוד פעם שלוש פעמים אליהם – בואו, שבו אתנו, דברו אתנו.

יעקב רוזנווסר: לא מוכנים לדבר.

יעקב רוזנווסר: והכי גרוע – נמצאת פה איתנו הגב' חנה סלע, למרות שבדיון הזה של 5 לינואר במשרד התיירות הוחלט שרק משלושה צימרים ומעלה מתחילים לדבר על רישוי עסקים, ארבעה ימים אחר-כך, ב- 9 בינואר, היא כותבת מכתב לכל מהנדסי התכנון והוועדות המקומיות, שבעצם צוחקת על כל ההחלטה ועל האנשים שהיו שם גם מטעמה.

יעקב רוזנווסר: היא אומרת – מבחינתי, מהראשון אתם חייבים בכל התנאים.

יעקב רוזנווסר: אז אל מי אנחנו מדברים?

יעקב רוזנווסר: אני בא לבקש.

יעקב רוזנווסר: לי יש בריכה בהיתר, אבל לבועז, הוא בא לוועדה, הוועדה המקומית גליל תחתון, מוציאים לו את המסמך ואומרים לו – מצטער, תלך חזרה לכנסת, לך לשר הבריאות, לך לפנים, אתה לא יכול לקבל מאתנו שום דבר.

יעקב רוזנווסר: זאת אומרת, יד ימין לא יודעת מיד שמאל ואת הדבר האלמנטארי של לשבת לדבר, אי-אפשר להגיע אליו.

יואל חסון: חבר'ה, למה אתם עושים את זה?

יואל חסון: תסבירו לי מה קורה.

יואל חסון: אתם מצד אחד באים לוועדה.

חנה סלע: הדברים לא מדויקים.

יעקב רוזנווסר: הנה המכתב.

יעקב רוזנווסר: אם זה לא מדויק, תקני אותי, אני עכשיו אביא גם ליושב ראש את הסיכום מ- 5 לאפריל, ותגידי לי מה לא מדויק.

יואל חסון: מה אתם רוצים?

יואל חסון: שבסוף מבקר המדינה יגיד איפה האמת?

יואל חסון: אתם רוצים בכוח התערבות של מבקר המדינה?

יואל חסון: אני לא מבין את זה.

יואל חסון: אני מנסה לפתור את זה בדרך טובה.

יואל חסון: מה, אין לכם רצון לקדם את התיירות בצפון?

חנה סלע: אנחנו עובדים לפי החוק.

יואל חסון: אבל החוק, תקשיבי, זה המשפט הכי קל להגיד.

יואל חסון: אני יכול להוכיח לך שיש לך יכולת תמרון הרבה יותר רחבה ממה שאת חושבת, בחוק.

יואל חסון: סליחה, היתה הסכמה?

יעקב רוזנווסר: שיפסיקו עם המשחקים.

יעקב רוזנווסר: אני אראה לך את המכתב, תגידי אם את חתומה.

יואל חסון: בסדר, אז מבקר המדינה יבדוק וייתנו תשובות למבקר המדינה.

יעקב רוזנווסר: זה המכתב שלך, כן או לא?

יעקב רוזנווסר: בואי, תגידי.

שלום גולדברג: אתם רוצים תשובה?

שלום גולדברג: אני יכול לדבר.

יואל חסון: אני רוצה פיתרון.

יואל חסון: אני רוצה פיתרון.

יואל חסון: תגידו לא איכפת לכם התיירות בצפון?

יואל חסון: אני לא מבין אתכם.

יואל חסון: מה אתם עושים?

חנה סלע: רגע, אבל זה על בריכות שחייה פרטיות, זה בכלל לא קשור.

יעקב רוזנווסר: תקראי את כל המכתב שלך.

חנה סלע: סליחה רגע.

יואל חסון: תקראי את זה.

יעקב רוזנווסר: תקראי עד הסוף.

חנה סלע: זה לא רלוונטי בכלל.

חנה סלע: רגע.

יואל חסון: גברתי הנכבדה.

חנה סלע: סליחה, רגע.

יואל חסון: את אומרת שזה לא רלוונטי?

חנה סלע: לא.

יואל חסון: היא אומרת שזה לא רלוונטי.

חנה סלע: רק שנייה.

שלום גולדברג: נפתור את הבעיה הזאת וניתן תשובה עקרונית.

יואל חסון: אל תיתן תשובות עקרוניות, תן תשובות תכל'ס.

חנה סלע: שנייה, סליחה.

שלום גולדברג: יש פה בעיות.

שלום גולדברג: בתכל'ס אני מוכן לתת.

חנה סלע: על מה המכתב הזה?

חנה סלע: הנדון של המכתב הזה, זה היתרי בנייה לבריכות שחייה פרטיות.

חנה סלע: הוצאתי את המכתב הזה לכל הוועדות המקומיות, על-מנת שלא יעבירו אלינו בקשות להיתרי בנייה לבריכות שחייה פרטיות, זה דווקא הקלה.

יעקב רוזנווסר: תקראי בבקשה עד הסוף, את פשוט אומרת דברים לא נכונים.

חנה סלע: הוועדות המקומיות נהגו לשלוח אלינו את כל בריכות השחייה.

חנה סלע: אז דווקא זה מקל, כתבתי להם שלא יעבירו אלינו לחוות-דעת בקשות להיתרי בנייה לבריכות שחייה פרטיות.

חנה סלע: אז מה לא טוב בזה?

חנה סלע: ומבקשים, והוועדות המקומיות אומרות שאין לנו אנשי מקצוע בתחום, ואנחנו לא יודעים לבדוק את התוכניות של בריכות השחייה.

חנה סלע: עשינו להם טובה, ואנחנו במצוקת כוח אדם, ועשינו להם את השירות הזה ובדקנו את התוכניות.

חנה סלע: אז אמרנו, אם כל מה שיש פה, אנחנו כן בעד להקל, ואל תעבירו אלינו יותר.

חנה סלע: אז אני לא מבינה מה לא טוב בזה.

יעקב רוזנווסר: את יכולה לקרוא את הפסקה האחרונה שכתבת שם?

חנה סלע: אתה מבין?

יואל חסון: תקראי את הפסקה האחרונה.

חנה סלע: אני עובדת במשרד הבריאות לא שנה ולא שנתיים.

חנה סלע: כשאני מוציאה מכתב אני מתייעצת עם הממונים עלי, עם היועץ המשפטי, עם עמיתים לעבודה, כל מילה כאן שקולה.

חנה סלע: אני מוכנה לשבת עם מי שאתם רוצים ולהסביר.

חנה סלע: אבל יש לי הרגשה שלוקחים את זה למקומות אחרים, לא נכונים.

יואל חסון: לא, אנחנו רוצים לפתור את הבעיה, גברתי.

חנה סלע: אבל סליחה.

חנה סלע: המכתב הזה הוא לא רלוונטי לצימרים, ליחידות שמעל שלושה צימרים.

חנה סלע: על זה אנחנו מדברים היום.

חנה סלע: אמרתי על פחות – אל תעבירו אלי את התוכניות.

יעקב רוזנווסר: תקרא מה כתוב כאן ותגיד לי איך אתה מבין את זה ואיך מבין את זה יועץ הוועדה המקומית.

חנה סלע: לא קראתי את המכתב, רק שנייה.

יעקב רוזנווסר: היא כותבת במפורש שכל צימר מהראשון צריך רישוי עסק.

יעקב רוזנווסר: את סתם אומרת דברים לא נכונים ואת יודעת את זה בגלל שאני פניתי ליועץ המשפטי שלכם ופניתי לממונה עלייך, רופאת הצפון, ואמרתי לה, סלע חנה מוציאה מכתבים שגויים.

חנה סלע: אז זה לא, עם פחות משלושה צימרים, אז לא.

יעקב רוזנווסר: זה לא מה שכתוב במכתב.

חנה סלע: אם זה רשום, אני אבטל את זה.

יואל חסון: תראי איזה נזק זה גרם.

יעקב רוזנווסר: את אומרת יחידה פרטית, נכון?

יעקב רוזנווסר: מה זה פרטית אצלך, רק שאני הבעל-הבית משתמש, זה פרטית אצלך, וזה לא נכון, בגלל שגם שלושה הם פרטית.

יעקב רוזנווסר: ואת מטעה פה.

יעקב רוזנווסר: את שכחת מה את כותבת.

חנה סלע: בריכות שחייה פרטיות אינן נדרשות.

יעקב רוזנווסר: תקראי עד הסוף, תראי מה שסימנתי בצהוב שם.

חנה סלע: אז מה, אני לא מבינה.

יעקב רוזנווסר: תקראי עד הסוף ותביני מה שכתבת.

יעקב רוזנווסר: ותראי גם איך רואה את זה כל מהנדס מתכנן, כל מהנדס של ועדת תכנון.

יעקב רוזנווסר: כתוב שם שכל שימוש עסקי, כולל צימרים, מחייב כן רישוי.

יעקב רוזנווסר: מה את אומרת לא יודעת?

יעקב רוזנווסר: ואת יודעת שהקושי הוא מתי זה מוגדר פרטי ומתי לא.

חנה סלע: פעילות עסקית כלשהי.

יעקב רוזנווסר: נכון, או.

יעקב רוזנווסר: עסקית כלשהי.

יעקב רוזנווסר: פעילות עסקית כלשהי, וזו הבעיה.

יעקב רוזנווסר: פה הבעיה.

חנה סלע: אבל הוצאתי את זה ב- 9 לינואר.

יעקב רוזנווסר: ארבעה ימים אחרי הסיכום, בדיוק הפוך מהסיכום.

חנה סלע: איזה סיכום?

יעקב רוזנווסר: של משרד התיירות.

יעקב רוזנווסר: ארבעה ימים ואני כתבתי ליועץ המשפטי חמישה מכתבים על זה.

חנה סלע: אני אתקן את זה.

יעקב רוזנווסר: איזה סיפור, חצי שנה אנחנו עם זה.

יואל חסון: בסדר, היא אמרה עכשיו.

יואל חסון: היא תתקן את זה.

חנה סלע: אז אני אתקן את זה, מה הבעיה?

יעקב רוזנווסר: מה הבעיה?

יעקב רוזנווסר: עברה חצי שנה ואנחנו בלי ביטוח ובלי רישוי, זה הבעיה.

יעקב רוזנווסר: ענף שלם.

יואל חסון: תן לה לחזור על מה שהיא אמרה.

יואל חסון: תחזרי על מה שאמרת.

חנה סלע: מה שראוי לתקן, אני אתקן.

יואל חסון: לא, אמרת קודם אני אתקן, אני אתקן, לא אמרת אם ראוי.

חנה סלע: אני אתקן, אני אתקן.

יואל חסון: את תתקני?

חנה סלע: אם זה פחות משלושה צימרים, אני אתקן.

יואל חסון: יפה.

יואל חסון: תודה רבה לך.

חנה סלע: זה חשוב.

יואל חסון: שמעתם מה היא אמרה?

יואל חסון: פחות משלושה.

יעקב רוזנווסר: לא, שלושה ומעלה, פלוס יחידת הדיור של האדם עצמו, הפרטית.

בועז מועלם: סליחה, את צריכה לתקן את זה מעל שלושה צימרים.

חנה סלע: נכון.

יואל חסון: זה היה הסיכום.

בועז מועלם: מעל שלושה צימרים.

יעקב רוזנווסר: מהצימר הרביעי, ליתר דיוק.

יואל חסון: אז אני מבקש שתגידי את זה.

יואל חסון: תגידי את מה שאמרת.

יואל חסון: מעל שלושה צימרים.

יעקב רוזנווסר: היחידה הפרטית של המגורים.

שלום גולדברג: סליחה, סליחה, סליחה, אתם באמת, אל תנהלו את משרד הבריאות.

בועז מועלם: סליחה, אבל זה הסיכום.

יואל חסון: זה הסיכום.

יואל חסון: אני יכול להראות לך את הסיכום.

יואל חסון: מנכ"ל משרד הבריאות אמר לי את זה בקולו, מה אתה רוצה?

שלום גולדברג: נכון.

יואל חסון: אז אני לא אומר משהו שאתם לא הסכמתם.

שלום גולדברג: סליחה.

יואל חסון: אל תגיד לי סליחה.

שלום גולדברג: הנחיות של מהנדס ראשי, אלה שקובעות, לא מהנדס מחוז מוציא הנחיות.

שלום גולדברג: אם אתם רוצים.

יואל חסון: תסלח לי רגע.

יואל חסון: אני שואל אותך שאלה פשוטה.

יואל חסון: היה צוות, ישבתם כולכם, הסכמתם.

יואל חסון: אז למה אתה עכשיו חוזר בך מהסיכום?

יואל חסון: היא מסבירה שבטעות הוציאה מכתב שאומר אחרת, אז היא מבקשת להבהיר את עצמה.

חנה סלע: זה לא בטעות.

שלום גולדברג: אני אבהיר, לא היא.

יעקב רוזנווסר: הנה, אתה רואה?

יואל חסון: אתה רוצה להבהיר-?

שלום גולדברג: אני אבהיר, כן.

שלום גולדברג: ההבהרה צריכה להיות ארצית.

חנה סלע: מה שצריך לתקן, אני אתקן.

יעקב רוזנווסר: איך בעל צימר מחד-נס, יכול להתמודד עם הצוות הזה, איך?

יעקב רוזנווסר: איך הוא יכול להתמודד אתם?

יואל חסון: מה התפקיד שלך?

שלום גולדברג: אני המהנדס הראשי לבריאות הסביבה.

יואל חסון: OK, אתה המהנדס הראשי לבריאות הציבור.

שלום גולדברג: בריאות הסביבה.

יואל חסון: הסביבה-?

שלום גולדברג: הסביבה.

שלום גולדברג: בתוך שירותי בריאות הציבור, המהנדס הראשי, הוא זה שקובע את ההנחיות, את התקנות.

יואל חסון: אתה אומר שאתה קובע.

שלום גולדברג: היא כפופה אלי, מקצועית.

יואל חסון: אז תגיד את זה אתה.

יואל חסון: אתה רוצה אתה להגיד?

שלום גולדברג: זה מה שאני מנסה להגיד, לא מהנדס מחוז מוציא כאלה הנחיות.

יואל חסון: אבל היא הוציאה.

יעקב רוזנווסר: אז למה הוציאה?

חנה סלע: בשביל להקל.

יעקב רוזנווסר: מאוד הקלת.

יעקב רוזנווסר: חצי שנה.

יואל חסון: די, די.

יואל חסון: מספיק.

יואל חסון: אנשים טועים לפעמים, לא קרה כלום.

שלום גולדברג: אין לנו בעיה עם זה, אנחנו קבענו, סיכמנו, מעל שלושה, זה מסוכם.

יואל חסון: מעל שלושה מה?

שלום גולדברג: מעל שלושה צימרים.

יואל חסון: כן, מה יקרה?

שלום גולדברג: חייב ברישיון עסק.

שלום גולדברג: זה מסוכם עם משרד הפנים.

יואל חסון: מה שפחות משלושה, לא מחייב?

שלום גולדברג: לא מחייב.

יואל חסון: מה שפחות משלושה.

שלום גולדברג: לא נכנסים לשם בכלל.

חנה סלע: פחות מארבעה.

יעקב רוזנווסר: רגע, רגע, לא נכנסים לשם בכלל-?

יואל חסון: הוא אמר – לא נכנסים לשם.

יואל חסון: מארבעה ומעלה.

יואל חסון: פחות מארבעה – לא נכנסים לשם.

חנה סלע: אלא אם יש תחלואה.

יואל חסון: ברור.

חנה סלע: לידיעתכם, בשבוע שעבר היתה תחלואה, נכנסנו לפחות משלושה צימרים.

יואל חסון: מעולה, מעולה.

חנה סלע: 11 איש.

חנה סלע: שלושה היו מאושפזים.

יואל חסון: מעולה, תטפלי בהם, גברתי.

קריאה: מאז שביתת הרופאים יש הרבה חולים שהם מתים, ומתאשפזים.

קריאה: מה לא? בוודאי שזה רלוונטי.

שלום גולדברג: כשבאים ומדברים פה על בירוקרטיה ועל כל מיני וכן חופש לעסקים או לא, אנחנו, יש לנו תפקיד לשמור על בריאות.

יואל חסון: ודאי, אמרנו את זה מאה פעם.

שלום גולדברג: אומרים את זה מאה פעם, אבל כל פעם שוכחים את זה.

יואל חסון: לא שוכחים.

יואל חסון: בוא, אני אגיד לך, אני יכול לתת לך הרבה דוגמאות לדברים שמסכנים את בריאות הציבור, ואתם לא הולכים בצורה כזאת נוקשה כלפיהם.

יואל חסון: בוא, אל תיתן לי עכשיו לפתוח את זה, בסדר?

יואל חסון: עזוב, אני לא אומר לך שלא תשמור על בריאות הציבור, אני רוצה שהציבור שלנו יהיה בריא.

יואל חסון: וגם שתנפוש בצימר מדי פעם, זה טוב לבריאות.

חנה סלע: אני רוצה להגיד לך משהו על בריאות הציבור, אם יורשה לי, כמה משפטים.

יואל חסון: מה, באופן עקרוני, עכשיו?

חנה סלע: באופן עקרוני.

יואל חסון: אז תחכי, נשמור את זה לקינוח, בסדר?

חנה סלע: לא, לא.

יואל חסון: אני אתן לך.

חנה סלע: זה למבוא.

יואל חסון: לא, גברתי, אני אתן לך אחר-כך.

יואל חסון: בואו נתקדם.

יואל חסון: סיכמנו כרגע, סיכמנו על הנושא.

שלום גולדברג: אני רוצה להגיד עוד משהו.

שלום גולדברג: עשינו ישיבות ולא שיתפתם אותנו ולא ולא ולא ולא, אנחנו ישבנו אתם איזה חמש פעמים, לפי הסיכומים שלו, אז זה לא שלא הכנסנו אותם לוועדה.

שלום גולדברג: אנחנו אחראים.

שלום גולדברג: ההנחיות הן שלנו, ההנחיות של בריאות הן הנחיות שלנו.

שלום גולדברג: אנחנו שמענו אותם לא פעם, לא פעמיים, אנחנו מקבלים מהם את כל חוות-הדעת, את כל הזה.

שלום גולדברג: הם רואים את הצד מהשטח?

שלום גולדברג: אנחנו גם רואים את הצד מהשטח.

שלום גולדברג: יש לנו אנשים שהם מומחים לנושאים האלה ויודעים בדיוק לטפל ולקבוע את ההנחיות וזה התפקיד שלנו.

שלום גולדברג: אז אנחנו שמענו אותם, הם לא יכולים לטעון שלא שמענו.

יעקב רוזנווסר: לא שמעתם.

יעקב רוזנווסר: אם אתם לא רוצים להיפגש אתנו, המנכ"ל שלכם נתן הנחיה לא להיפגש אתנו.

יעקב רוזנווסר: אתם מדברים אתנו רק בכנסת ובוועדות המשותפות.

יעקב רוזנווסר: אנחנו רוצים לדבר אתכם אחד על אחד.

יעקב רוזנווסר: להציג את הבעיות, להראות לכם שאתם לא מדברים לעניין.

שלום גולדברג: אתה רוצה שאני אתחיל לספור כמה פעמים נפגשתי אתך?

יעקב רוזנווסר: כמה נפגשת אתי?

יואל חסון: תאמין לי, הוא סופר, יש לו טבלת ייאוש.

שלום גולדברג: שלוש פעמים נפגשתי אתך?

שלום גולדברג: לבוא לכנסת כדי להיפגש?

שלום גולדברג: נשמע לי מגוחך.

יעקב רוזנווסר: הנה, זה מה שהמנכ"ל שלך כותב.

שלום גולדברג: לא, המנכ"ל שלי כותב שמיותר לבוא לכנסת.

יעקב רוזנווסר: שלח אותי לוועדת רישוי עסקים, לחכות 800 בתור שמה.

אביטל חורף: הבעיה נפתרה לכאורה.

יואל חסון: התחייבות לדברי הכנסת, זה נאמר.

אביטל חורף: בדיוק.

אביטל חורף: אז בבקשה, שתוך שבוע, שבעה ימים, יוציא את ההנחיה שהוא היה אמור להוציא, כפי שהוא אמר, לכל מהנדסי המחוזות, אני מבקש שתהיה התחייבות.

יואל חסון: מתי תוציא הנחיה כזאת, לפי רוח הדברים שאתה אמרת-?

חנה סלע: מופיע באינטרנט.

חנה סלע: אלה ההנחיות.

יעקב רוזנווסר: אני רוצה שיראה לי את המספר.

יואל חסון: זה הדפסתי עכשיו באינטרנט.

יעקב רוזנווסר: אני מבקש שיהיה כתוב לא בלשון סתרים, ללכת לחוק צו רישוי עסקים פריט 1.7.

יעקב רוזנווסר: ב', אלא לכתוב במפורש, מארבעה צימרים ומעלה, מתחיל חובת רישוי עסק.

יעקב רוזנווסר: כמו שהוא ידע לכתוב בשתי מילים אחר-כך עד עשרה צימרים.

יעקב רוזנווסר: בגלל שאף אחד לא מבין את ההנחיות האלו שהן מגלמות בתוכן קוד סתרים.

יואל חסון: אדוני, אתה מוכן לסייע לנו ולכתוב את זה בצורה ברורה?

יעקב רוזנווסר: חד וחלק, שכל מתכנן וכל ועדה מקומית ידעו במה המדובר.

יואל חסון: אפשר להסכים על זה, אדוני?

שלום גולדברג: אני מסביר למה.

יעקב רוזנווסר: אל תסביר, תכתוב.

יואל חסון: לא, תן לו.

שלום גולדברג: מאחר שפריט צו רישוי עסקים לא נקבע על ידינו, זה נקבע על-ידי משרד הפנים, והם יכולים מחר לשנות את זה לשבעה צימרים, אז אנחנו כותבים מה שכתוב בצו רישוי עסקים, הוא מה שמחייב אותנו.

יואל חסון: כן, אבל אתה יכול לכתוב את זה ובסוגריים לכתוב.

שלום גולדברג: לכתוב בסוגריים – נכון לתאריך זה וזה.

יואל חסון: בדיוק.

יואל חסון: עד ארבעה צימרים.

יואל חסון: נכון לתאריך זה.

יעקב רוזנווסר: מאיפה לקחת את המספר עשרה צימרים?

יואל חסון: יעקב, הסכמנו.

יואל חסון: אתם כותבים בסוגריים באתר, אני מחר אבדוק שזה יתעדכן באתר.

שלום גולדברג: אל תבדוק מחר, כי אתה יודע, לכל דבר שאני צריך לשנות באתר, צריך אישור.

יואל חסון: ידידי, מתי לבדוק?

שלום גולדברג: אני לא שולט על אתר האינטרנט של משרד הבריאות.

יואל חסון: אתה יודע מה?

יואל חסון: אתה הרי תוציא מכתב למערכת שאתה מבקש להוסיף את זה, נכון?

יואל חסון: אז תעתיק אותי, בבקשה.

יואל חסון: זה הכל.

יואל חסון: תעתיק אותי ואני אוודא מול המערכת שהם מתקנים את זה.

יואל חסון: ואתה כותב את התוספת עם מספר הצימרים, בסדר?

יואל חסון: כפי שאתה אמרת עכשיו פה, לדברי הכנסת.

יואל חסון: מה עוד יש לנו?

יעקב רוזנווסר: אני רוצה לומר איפה שורש הבעיה בגלל שכל מה שאנחנו עושים כרגע, אדוני היושב-ראש, זה חלק מתוך הבעיה.

יעקב רוזנווסר: הבעיה העיקרית זה שהחילו עלינו, על הבריכות הקטנות, כללים של בריכה ציבורית כהגדרתה בחוק וזה לא הגיוני.

יעקב רוזנווסר: אני רוצה רק לסבר את האוזן בדבר אחד.

יעקב רוזנווסר: יש כאן בריכות שחייה, תנאי משטרת ישראל.

יעקב רוזנווסר: כתוב כאן תקנות הסדרת מקומות רחצה, בטיחות בבריכות שחייה, 2004.

יעקב רוזנווסר: כתוב כאן בסעיף 3 לחוק הוראות תקנות אלו מהוות חלק בלתי נפרד מרישיון עסק לבריכת שחייה.

יעקב רוזנווסר: זה מה שכתוב פה.

יעקב רוזנווסר: אנחנו לא מסוגלים לעמוד באבטחה, בצוות מצילים, בצוות מפעילים, במכשיר החייאה, במערכת שלמה של חוקי רישוי עסק שאין להם שום רלוונטיות לבריכה קטנה בצימרים.

חנה סלע: המצילים זה לא אנחנו.

קריאה: זה לא משרד הבריאות.

קריאה: זה משרד הפנים, בסדר.

קריאה: OK.

קריאה: אתם בסדר.

יעקב רוזנווסר: עכשיו, בקטע הזה אין לי טענה אלייך.

חנה סלע: הקלנו במפעילים.

חנה סלע: הסכמנו.

חנה סלע: הסכמנו שיהיה מפעיל אחד למספר בריכות, בתנאי שהוא יכול להגיע תוך 20 דקות.

יעקב רוזנווסר: הבעיה הראשית היא החלת המונח בריכה ציבורית על בריכה קטנה.

יעקב רוזנווסר: אנחנו לא מסוגלים, גם החוקים שקשורים לשר הפנים, גם החוקים שקשורים לשר הבריאות, וגם לכל חוק אחר, לא מסוגלים לעמוד בתקנות.

יעקב רוזנווסר: באותו רגע שכותבים שבריכה ציבורית חייבת לעמוד בדרישות אבטחה שזה שומר בכניסה, שומר ביציאה, פינוי הבריכה בלילה.

יואל חסון: תיירות, לא הסכמנו על זה, בשולחן העגול.

ואיל כיוף: זהו, אז בואו נציג את הסיכומים שהתקבלו בשולחן העגול ומשם נראה איפה המחלוקת.

יואל חסון: קדימה, בבקשה.

יואל חסון: קדימה, כיוף.

ואיל כיוף: בהוראה שלך, כי אמרת שולחן עגול, זה במשרד.

יואל חסון: לא שלי, של הוועדה.

ואיל כיוף: של הוועדה, סליחה לשאר הוועדה.

ואיל כיוף: והגענו להסכמות שהיו מקובלות על כל הצדדים.

ואיל כיוף: קודם כל, רישוי עסק שעכשיו דובר, אנחנו במגע עם משרד הפנים, יש איזה ועדה משרדית שם, שדנה בכל הרפורמה ברישוי עסקים.

ואיל כיוף: אשר גרנר במילואים, הבנתי, או בחו"ל, לא סיכמנו אתו, אבל אנחנו במשא ומתן אתו להעלות את הפטור הזה לחמישה צימרים ומטה.

ואיל כיוף: עד חמישה צימרים.

יואל חסון: כרגע אנחנו כבר הסכמנו שזה ארבעה ומטה, על זה יש הסכמה כבר.

ואיל כיוף: עדיין נמשיך מול משרד הפנים.

שמואל גולן: בנושא רישוי עסקים יש כללים אחרים.

ואיל כיוף: נכון.

שמואל גולן: והם עכשיו מנהלים, הוא מאמץ.

ואיל כיוף: אנחנו ננהל את המשא ומתן מול משרד הפנים, נצליח, זה בטח ייכנס לתוך חוק רישוי עסקים והם יאמצו את זה.

יואל חסון: זה ישפיע, אז אנחנו נעלה לחמישה.

ואיל כיוף: כן.

ואיל כיוף: בינתיים זה שלושה ומטה.

שלום גולדברג: אז אני אשנה.

יואל חסון: נכון.

ואיל כיוף: הבעיה השנייה היא סקימרים או תעלות גלישה.

ואיל כיוף: היום משרד הבריאות מוכן לבוא לקראת הצימרים ולאשר תעלות לסקימרים, לתקופה של עד ארבע שנים מהיום, או מיום הסיכום, ובינתיים הם צריכים להתאים את עצמם, את התקנים שלהם, לתקנות משרד הבריאות, לומר שזה מסקימרים עוברים לתעלות.

בועז מועלם: למי?

בועז מועלם: לאיזה בריכות?

ואיל כיוף: בריכות השחייה בצימרים.

חנה סלע: שיש להם היתר בנייה.

בועז מועלם: שכבר יש להם היתר בנייה, זה בדיוק 5%.

בועז מועלם: בדיוק 5%.

חנה סלע: היתר בנייה, זה משרד הפנים, זה לא קשור למשרד הבריאות.

בועז מועלם: זה לא פותר את הבעיה.

יואל חסון: ומה נעשה עם אלה שאין להם היתר בנייה?

חנה סלע: הם עבריינים, סליחה.

חנה סלע: סליחה, הם עבריינים.

חנה סלע: אתה לא יכול לדרוש מעובד מדינה שיעבור על החוק.

בועז מועלם: סליחה, אני לא מבקש מכם לעבור על החוק.

חנה סלע: אתה כן מבקש.

בועז מועלם: לא לא לא.

בועז מועלם: אני רוצה להגיד לך, כמו שביבי העלה את הדברים, כמו שראש הממשלה העלה את הדברים.

חנה סלע: שישנה את החוק.

בועז מועלם: בשבוע האחרון, בנושא המרפסות במדינת ישראל, ככה גם בריכות השחייה נבנו ללא היתרים וכולם ידעו מזה וכולם עצמו עיניים.

חנה סלע: שישנה את החוק.

חנה סלע: הוא יכול, הוא יכול.

חנה סלע: תפנה אליו.

יואל חסון: ואיל, תמשיך.

ואיל כיוף: עם כל הכבוד, אתה יודע, אם אין היתר, אנחנו לא אמורים לדון בזה עכשיו, בשלב הזה, בשום מקרה.

ואיל כיוף: היתר זה בכלל בעיה אחרת.

יואל חסון: בוא נמשיך.

ואיל כיוף: לגבי בריכת הפעוטות, אני חושב שזה, אין מה לעשות, נכון?

קריאה: לא, אין צורך.

ואיל כיוף: עכשיו נשארו כמה נושאים במחלוקת.

יעקב רוזנווסר: סליחה, לפי החוק אנחנו מחויבים בבריכת פעוטות וזה לא מופיע בחוזר פה.

יעקב רוזנווסר: אני לא עומד בתקנות רישוי עסקים כל עוד אין לי גם בריכת פעוטות אצלי, זה מה שהחוק אומר, במפורש.

יעקב רוזנווסר: אדוני, שיכתבו את זה, זה הכל.

יעקב רוזנווסר: שיהיה כתוב בהוראה מסודרת.

ואיל כיוף: בסיכום כתוב.

יואל חסון: אבל זה לא יצא בהוראות.

יואל חסון: ברמת השטח, ואיל, רודפים אותם.

ואיל כיוף: משרד הבריאות צריך לכתוב את זה.

יואל חסון: מי, משרד הבריאות צריך לכתוב את העניין של הפעוטות?

יעקב רוזנווסר: כן, משרד הבריאות והפנים.

חנה סלע: זה משרד הפנים.

יעקב רוזנווסר: שניהם יחד.

יואל חסון: משרד הפנים, מה קורה אתכם עם הפעוטות?

יואל חסון: אתם הסכמת על הדבר הזה?

יואל חסון: אתה מוכן להוציא נוהל כתוב בעניין הזה?

דוד פילזר: אני לא מהתחום של רישוי עסקים, הנציג איננו ויכול לדווח על מה שקרה.

יואל חסון: למה הוא איננו?

קריאה: הוא במילואים.

יואל חסון: מילואים זה חשוב.

קריאה: יש לו יועצת משפטית שהיא יכולה להופיע כאן ואנחנו ביקשנו שהוא יופיע עם יועצים משפטיים.

יואל חסון: טוב, אנחנו נטפל בעניין הזה.

יואל חסון: מה אמרתם שזה, הנושא של בריכת הפעוטות, צריך לצאת נוהל בנושא בריכת הפעוטות.

יעקב רוזנווסר: כנ"ל עוד דברים פתוחים, כמו נוהל אבטחה.

יואל חסון: רגע, רגע, אחד-אחד.

ואיל כיוף: שיציג את זה ונעשה דיון.

יואל חסון: מי עוד ממשיך?

סער פאוקר: אני מהתאחדות האיכרים.

סער פאוקר: אנחנו השתתפנו, נדמה לי, בארבע או חמש פגישות עם משרד הבריאות ועם משרד התיירות, בנושא הצימרים.

סער פאוקר: בשונה ממה שנאמר כאן, משרד הבריאות היה מוכן, הוא מוכן, ולפי מה שאני מבין, ממשיך להיות מוכן להיפגש איתנו בנושא הזה ולוקח את ההערות שלנו ברצינות, אבל יש עדיין נקודות מחלוקת ואני אזכיר את העיקריות שבהן, אני לא בטוח שאת כולן, אבל את העיקריות שבהן.

סער פאוקר: אחד הסיכומים היה שבנושא תכנון ובנייה, תצא תקנה מתקנת שלמעשה מאפשרת לתת היתר בנייה לבריכה, לצימר, בריכה שיש בה עד שלושה צימרים, תיחשב לבריכה פרטית.

סער פאוקר: אני מדבר במישור התכנון והבנייה.

סער פאוקר: במישור של רישוי עסקים זה נפתר, במישור של תכנון ובנייה צריכה להיות התאמה בין דיני רישוי עסקים לדיני התכנון והבנייה.

סער פאוקר: הדבר הזה היה מוסכם.

סער פאוקר: משרד הפנים מסר לנו כבר לפני יותר מחודש שהשר חתם על התקנות אבל מסיבה כלשהי זה עדיין לא פורסם ברשומות ועל זה אנחנו נשמח לקבל הסברים.

יואל חסון: מה לא פורסם ברשומות עדיין?

סער פאוקר: התקנה שעושה התאמה בין דיני תכנון ובנייה לדיני רישוי עסקים, במישור של ההרחבה מיחידה אחת לשלוש, השר, כב' שר הפנים, חתם על התקנות האלה, אבל הן משום מה עדיין לא פורסמו.

יואל חסון: מי צריך לפרסם אותן?

סער פאוקר: המדפיס הממשלתי אמור לפרסם אותן ואני מבין שזה תקוע במשרד הפנים, זה לא תקוע במשרד המשפטים.

סער פאוקר: אז כאן אנחנו נשמח לשמוע הסבר.

סער פאוקר: הדבר השני שבמחלוקת הוא נושא הפטור ממציל.

סער פאוקר: משרד התיירות ביקש ואני מוכרח במאמר מוסגר לשבח את משרד התיירות על המאמץ שלו בנושא הזה, ברמות הכי בכירות שם עד רמת המנכ"ל שגם נפגש אתנו.

סער פאוקר: משרד התיירות ביקש לפטור מחובת המציל בריכות שמשרתות עד חמישה צימרים, לגבי הבקשה הזאת עדיין לא ניתנה החלטה.

יואל חסון: מי צריך לתת את ההסכמה לזה?

סער פאוקר: את זה צריך לתת משרד הפנים.

סער פאוקר: צריך לשמוע גם את משרד הבריאות.

יעקב רוזנווסר: אדוני היושב-ראש, הראינו סיכום דיון מ- 10 ליוני 2010, שכבר סיכמו ב- 2010 שזה יהיה בפטור, זאת אומרת החובה תחול מעל חמישה ומעלה.

יעקב רוזנווסר: ואתה שאלת אותם איך הדבר הזה לא מתבצע, למרות שהנציגים שלהם שישבו פה, חתמו על המסמך המסכם ואותו קיבלנו אנחנו, בעלי הצימרים, כמסמך שלטוני מחייב.

סער פאוקר: הדבר הנוסף שעדיין במחלוקת, שזה נושא מקצועי שעדיין לא נסגר, כי אנחנו אמורים להעביר חוות-דעת מקצועית מטעמנו, זה הנושא של סקימרים, כפי שנאמר קודם משרד הבריאות נעתר לבקשת משרד התיירות וקבע תקופת מעבר של ארבע שנים, שבה הבריכות יוכלו לפעול עם סקימרים.

סער פאוקר: בריכות שנבנו בהיתר, לפני 2008, יוכלו להמשיך לפעול עם סקימרים.

סער פאוקר: כאשר הבקשה שלנו היא לאפשר הפעלת סקימרים גם בבריכות האחרות.

סער פאוקר: משרד הבריאות ביקש מאתנו להכין חוות-דעת מקצועית וחוות-הדעת הזו נמצאת כרגע בהליכי הכנה.

סער פאוקר: זה הסעיף שהמנכ"לים התייחסו בסוף המכתב.

יעקב רוזנווסר: היא הוכנה והופצה, היו כבר באפריל.

יעקב רוזנווסר: ואיל, אתה קיבלת את זה להפצה באפריל.

יעקב רוזנווסר: המסמך הופץ באפריל.

סער פאוקר: אבל ב- 6 ביוני.

סער פאוקר: ב- 6 ביוני 2011, הפגישה האחרונה שהיתה, נתבקשתם להוציא חוות-דעת מקצועית מתוקנת ולהעביר אותה למשרד הבריאות.

סער פאוקר: אם שכחתי עוד נקודת מחלוקת, אז תזכירו לי.

יעקב רוזנווסר: נקודת המחלוקת הראשית שלנו בנושא הזה, זה ההגדרה.

יעקב רוזנווסר: אם אנחנו בריכה ציבורית, חלות עלינו חובות שהן בכלל לא רלוונטיות לבריכה קטנה בצימרים.

יעקב רוזנווסר: זו הבעיה העיקרית.

יעקב רוזנווסר: אתה לוקח בוטק'ה ומחיל על זה תכנון ובנייה של רב קומות.

יעקב רוזנווסר: זה לא הגיוני.

יעקב רוזנווסר: הדבר הזה הוא כלי קטן שצריך להתייחס אליו כבריכה מיוחדת ותקנות 1994 אומרות במפורש שהמנהל, שזה אדון שלום גולדברג, ראה שיש בריכה, עם צרכים קטנים יותר, שמיועדת למספר מוגבל של משתתפים, רשאי לקבוע תנאים של בריכה מיוחדת.

יעקב רוזנווסר: זה מה שאנחנו מבקשים שנתיים כבר.

יעקב רוזנווסר: תקבעו תנאים.

יעקב רוזנווסר: שבו אתנו, נציג את הבעיות, תגידו לנו תחלואה, בקטריולוגיה, אנחנו בעד זה.

יואל חסון: שלום, מה אתה אומר?

יואל חסון: בוא נעשה היסטוריה ונגמור את זה.

שלום גולדברג: ההנחיות של בריכה מיוחדת, לא מכוונות לכיוון הבריכות בצימרים ואם אנחנו מתייחסים לרב קומות או לבוטק'ה קטנה, חוק התכנון והבנייה חל גם על זה וגם על זה וכמובן שהברזל שמכניסים ברב קומות הוא ככה וברזל שבבוטק'ה קטנה, מכניסים אחרת.

שלום גולדברג: גם בבריכות השחייה, אחד יכול להגיד אני מעל 1,500 קוב, אז מגיע לי ככה ומי שמעל 50 קוב, זה אחרת.

יעקב רוזנווסר: סליחה, זה התקנות שלכם מ- 2001, אתם עשיתם את הסיווגים.

שלום גולדברג: התקנות שלנו.

יעקב רוזנווסר: אתם עשיתם.

יואל חסון: בבקשה לא להפריע לו.

שלום גולדברג: הנושא של בריכה מיוחדת, בריכת שחייה מיוחדת לפי התקנות, קיימות, מבחינתנו, זה בריכות הידרותרפיות, בריכות לנכים, כל מיני דברים כאלה, ששם אנחנו נכנסים למערכת אחרת לגמרי של תקנות ותקנונים, זה לא בריכת שחייה בצימרים.

שלום גולדברג: בצימרים אין הגבלה על מי הקהל שמגיע, מה כמות האנשים שמגיעים, סוג האנשים.

שלום גולדברג: אני לא מתייחס לבריכות בצימרים כאל בריכות שחייה מיוחדות.

יואל חסון: למה, בעצם, למה?

שלום גולדברג: כי זה אותו קהל.

שלום גולדברג: הבריכה היא לא מיוחדת.

יואל חסון: למה?

יואל חסון: ההגדרה לבריכה מיוחדת זה לציבור מוגדר, מוגבל במספר.

יואל חסון: פה, הבריכה מיועדת למטרה מיוחדת, זה אני מבין.

שלום גולדברג: בריכה למטרה מיוחדת זה בריכה למטרה מיוחדת, כמו שאמרתי, בית הלוחם כל מיני כאלה.

יואל חסון: ציבור מוגדר ומוגבל.

יואל חסון: הרי ברגע שיש מספר מיטות, אז אתה יודע שזה מוגבל.

שלום גולדברג: כל בריכה היא לציבור מוגבל.

שלום גולדברג: לפי השטח של הבריכה, שלושה מטר מרובע, לבן-אדם.

יואל חסון: יכול להיות לי בריכה אולימפית בחצר הפרטית של הבית שלי, שהיא רק לי.

יואל חסון: למשפחתי.

יואל חסון: יכולה להיות מאוד גדולה.

יעקב רוזנווסר: במאמר מוסגר, אדוני היושב ראש, היועצים המשפטיים בתוך המחוזות, חולקים על דעתו.

יעקב רוזנווסר: הם אומרים שזה בדיוק כוונת המחוקק.

יעקב רוזנווסר: לקחת בריכה פרטית ולתת לה הגדרה מיוחדת.

שלום גולדברג: הוא פה מכניס לי סוסים טרויאניים בתוך משרד הבריאות.

יואל חסון: חבר'ה, לא לסכסך.

שלום גולדברג: יש משרד ראשי, יש יועץ משפטי ראשי, אנחנו קובעים את ההנחיות מלמעלה.

יואל חסון: למה זה משנה?

יואל חסון: למה אתה לא מוכן לקבל את ההגדרה הזאת לצימרים?

יואל חסון: זה מאוד מתאים להגדרה.

חנה סלע: השאלה היא מה המשמעות.

שלום גולדברג: מה מיוחד בבריכה?

יואל חסון: מה מיוחד בבריכה?

יואל חסון: זו בריכה שהיא קטנה, היא מיועדת למטרה אחת ברורה, יש בה קהל מוגדר ומוגבל שמשתמש בה.

יואל חסון: משרתת X צימרים

שלום גולדברג: אבל כל בריכה מיועדת לכך וכך.

יואל חסון: תן לי דוגמה לבריכה מיוחדת.

שלום גולדברג: יש לנו שטח של כל בריכה, כמה אנשים יכולים להשתמש.

יואל חסון: מהי בריכה מיוחדת?

יואל חסון: מה, בריכה לנכים?

שלום גולדברג: אמרתי – בריכה מיוחדת זה הבריכות שהן יוצאות מתוך הכללים האלה ושצריך להכניס בהן התאמות.

יואל חסון: תן לי דוגמה.

שלום גולדברג: כן, בריכות לנכים, בריכות הידרותרפיות.

יעקב רוזנווסר: זה מטרה מיוחדת, זה סעיף אחר.

יעקב רוזנווסר: על זה החוק אמר מטרה אחרת.

יעקב רוזנווסר: אני מדבר על בריכה מוגדרת למספר של קהל משתמשים ואתה בעצמך יודע שפוטנציאל הזיהום בבריכה שלי, עם עשרה אנשים, זה הרבה פחות מהבריכה האולימפית, שבאים 5,000 איש הפוטנציאל.

חנה סלע: אני רוצה להגיד לכם מה זה בריכה.

חנה סלע: בריכה זה כמו אמבטיה ציבורית.

חנה סלע: בן-אדם ותסלחו לי, הולך לשירותים ולא מנגב טוב, יש לו בפי הטבעת חיידקים ו-וירוסים, וטפילים, דיזנטריה ושיגלה וחולרע.

חנה סלע: תינוק שמקבל את החיסון נגד הפוליו, מפריש וירוס פוליו דרך הצואה.

חנה סלע: כל המרעין בישין יש בצואה.

חנה סלע: לבן-אדם יש פצעים ופטריות ואיברים אינטימיים ולכלוך מתחת לציפורניים ואם תסתכלו על שערות מתחת למיקרוסופ, תראה כמה חיידקים יש שם.

חנה סלע: אדם עצמו, יש עליו מיליארדי חיידקים.

חנה סלע: עם כל זה, הוא נכנס לתוך המים.

חנה סלע: בתוך המים יש אנשים נוספים, אנשים אחרים יכול להיות שיש להם פצעים וחתכים, אין אדם שלא נכנס לתוך בריכה ולא ילגום כמה טיפות מים לפה.

חנה סלע: אנחנו במשרד הבריאות, באגף לבריאות הציבור, מטפלים באנשים הבריאים, אנחנו לא בתי-החולים.

חנה סלע: אנחנו עוסקים במניעה.

חנה סלע: בתוך בריכת שחייה ישנם שלושה דברים חשובים, ולא חשוב אם הבריכה קטנה, עשרה מטר קוב או קוב.

חנה סלע: אם יש מים עומדים, כל אחד בא עם החיידקים שעליו, ומזהם את המים גם אם המים היו צלולים וטהורים לפני שהוא נכנס.

חנה סלע: מה קורה בתוך הבריכה?

חנה סלע: קודם כל, המבנה, הוא צריך להיות כזה שהוא יאפשר לטפל במים, למחזר אותם, לסנן, לחטא, לתקן את ה- PH.

חנה סלע: אחר-כך, מפעיל, אדם שידע איך לטפל בבריכה, אנחנו לא מוכנים לוותר על איכות המים.

חנה סלע: אם לא מסננים ומחטאים את המים ברציפות On line, המים יהיו מזוהמים כל הזמן.

חנה סלע: אני עובדת במשרד הבריאות 30 שנה, לא היתה לנו תחלואה מבריכות שחייה, עד שהתחילו תחלואה מבריכות בצימרים.

חנה סלע: אתה חושב שאין לנו?

חנה סלע: אנחנו עמוסים בעבודה.

חנה סלע: אנחנו עמוסים בעבודה ואנחנו עובדים לפי סדרי עדיפויות ובגלל המקרים של התחלואה, החלטנו לתת עדיפות לנושא הזה, כי זה התפקיד שלנו – בריאות הציבור וכמה שאנחנו עובדים, אנחנו נצעק ונגיד ונכתוב ונעשה.

חנה סלע: ולכן, זה לא בריכה מיוחדת.

חנה סלע: הם רוצים שנקל על כל הדרישות הבריאותיות.

חנה סלע: עשינו סקר בבריכות שמצאנו דרך האינטרנט, כי לא קיבלנו את הרשימה ממשרד התיירות.

חנה סלע: הושבנו אנשים, נתנו להם שעות נוספות, חיפשנו והלכנו.

חנה סלע: הגענו ל- 46 בריכות.

חנה סלע: מה קורה שם?

חנה סלע: הם שופכים את הכלור ידנית לתוך הבריכה, ולפעמים מוסיפים חומצה לתיקון ה- PH.

חנה סלע: כמו תרופה.

חנה סלע: כשאתה מקבל תרופה והמינון הוא קטן עם מרשם של הרופא, התרופה היא מצילה חיים.

חנה סלע: כשאתה בולע הרבה כדורים, אדם מתאבד והוא מת.

חנה סלע: אותו דבר הכלור והכימיקלים שמכניסים לתוך המים, כשמטפלים והמינון הוא מתאים והבקרה היא רציפה, אז זה מטפל במים.

חנה סלע: אם הוא הולך והוא שופך את זה ידנית, הוא לא עושה את העבודה.

חנה סלע: בקטע של המים, יש הרבה כלור.

חנה סלע: יש הרבה חומצה.

חנה סלע: אם בן-אדם ייכנס, יקבל צריבה, הכלור הוא מסוכן, זה מה שקורה בצימרים.

חנה סלע: יש לי דו"ח, אני אתן לך אותו.

חנה סלע: ב- 46 אלה שאנחנו היינו ומה זה הרישיון עסק?

חנה סלע: הוא מאפשר לפקח.

חנה סלע: זה הכלי.

חנה סלע: אני לא המצאתי אותו.

חנה סלע: הכלי של מדינת ישראל לפקח, הוא חוק רישוי עסקים.

חנה סלע: בקיצור, זה בנפשנו.

חנה סלע: ואם מחר תהיה תחלואה, הנה, בשבוע שעבר, 11 איש באחד מהצימרים, מספסופה, חלו, שלושה ילדים התאשפזו בבית-חולים.

חנה סלע: היה לנו מקרה, אדם יצא מאחד הג'קוזים והם מצאו פסאודומונוס, שזה שם של חיידק במשטח על הגוף ובמים של הג'קוזי.

חנה סלע: אז לא היתה תחלואה עשרות שנים, זהו.

יעקב רוזנווסר: אני רוצה לענות לגברת, מכיוון שיש פה הטעיה, דקה, אדוני.

יעקב רוזנווסר: אני ממשיך את הקו שלה.

יעקב רוזנווסר: אני מוכן להמשיך את הקו שלה וללכת אתה אחד-אחד.

יעקב רוזנווסר: אנחנו נבקש הגדרה של בריכה מיוחדת, אבל לא יורדים מאף אחת מהדרישות התברואה שלכם, לבריאות ציבוריות.

חנה סלע: הסכמנו לוותר על מלתחות, רגע, מלתחות ושירותים.

חנה סלע: הרעיון שלי, אפילו.

חנה סלע: אתה ביקשת.

חנה סלע: מלתחות הורדנו, שירותים הורדנו.

יעקב רוזנווסר: אנחנו הולכים בקו שלך.

יעקב רוזנווסר: כל דרישות התברואה עומדים בעינם.

יעקב רוזנווסר: לגבי הנושא של פיקוח, אנחנו מחליטים ככה, ותאשרי לנו אם זה מקובל עלייך.

חנה סלע: אני לא מחליטה.

יעקב רוזנווסר: אז אני פונה לשלום.

יעקב רוזנווסר: כל בעל צימר חייב להתקשר עם חברה מוכרת בתחום הבריכות ולקבל טיפול שבועי, אחת לשבוע.

חנה סלע: מה זה טיפול שבועי?

יעקב רוזנווסר: אתם הגעתם לבדיקה?

שלום גולדברג: במקום מה?

יעקב רוזנווסר: מערכת כמו שהיא אמרה.

יעקב רוזנווסר: אני רוצה לעמוד במבחן התוצאה.

שלום גולדברג: במקום מפעיל הבריכה?

יעקב רוזנווסר: לא, בלי קשר למפעיל.

חנה סלע: אנחנו לא יכולים לסכם כאן.

יעקב רוזנווסר: אני רוצה לעשות סדר בעניין הזה, כשאנחנו נעבוד כחוק.

יעקב רוזנווסר: אני לוקח על עצמי כבעל צימר את כל דרישות התברואה 1994, שעל פיהם אתם פועלים וזה לא נכון שאת פועלת על-פי רישוי עסק, אין לך סמכות שם.

יעקב רוזנווסר: הסמכות שלך היא מתקנות 94.

יעקב רוזנווסר: על-סמך זה את פועלת וזה מאפשר לך כניסה לחצרים.

יעקב רוזנווסר: אנחנו לוקחים על עצמנו את כל הדרישות.

יעקב רוזנווסר: תרדו מאתנו בדרישות שהן לא רלוונטיות.

יעקב רוזנווסר: לא אבטחה ולא בריכה לפעוטות ולא אלו.

חנה סלע: אבטחה זה לא אנחנו.

יעקב רוזנווסר: אנחנו רוצים לענות לתקנות.

יואל חסון: אבל כל עוד הגדרת אותו כבריכה ציבורית, הוא חייב אבטחה.

חנה סלע: איזה אבטחה?

יואל חסון: אם הוא בריכה ציבורית, הוא חייב אבטחה.

חנה סלע: אני אמרתי לו איזה בריכה הוא?

יעקב רוזנווסר: אתם מגדירים אותי כבריכה ציבורית.

יואל חסון: היא אומרת לך שהיא לא מגדירה אותך ציבורית.

חנה סלע: בחוק התכנון והבנייה, בריכה פרטית.

יעקב רוזנווסר: לצורכי עסק, זה ציבורית, במכתב שלה כתוב.

יואל חסון: אם זה לצורכי עסק, זה ציבורי?

חנה סלע: אני לא יודעת אם יש את המילה ציבורי בתקנות שלנו.

חנה סלע: אין מילה ציבורית.

שלום גולדברג: לא מציל באחריות שלנו, ולא בניית הבריכה באחריות שלנו, ולא נושא בטיחות ולא חשמל.

שלום גולדברג: ירדנו מזה.

שלום גולדברג: פעם היה שלנו, אני יודע.

שלום גולדברג: לקחו את זה מאיתנו ובצדק, כי אין לנו מומחים לא לבטיחות וגהות והתחשמל מישהו בבריכת שחייה לפני שנה.

שלום גולדברג: עזבו, אני לא רוצה ללכת בשיטה של חנה ולהפחיד את האנשים, זה לא, לא זאת המטרה שלנו.

שלום גולדברג: אנחנו רוצים לפתור את הבעיה.

שלום גולדברג: אבל באמת, הלכנו לקראת הצימרים וישבנו אתם ושיתפנו אתם פעולה.

שלום גולדברג: מה עוד רוצים מאתנו?

שלום גולדברג: ועוד פעם מציל?

שלום גולדברג: עוד פעם להגיד מציל?

שלום גולדברג: אנחנו לא קובעים מציל.

שלום גולדברג: לא מציל ולא כיבוי אש ולא עזרה ראשונה ולא ולא.

יעקב רוזנווסר: אני רוצה להראות לך את מכתב מנכ"ל משרד הבריאות, הוא מגדיר מה זה בריכת שחייה.

יעקב רוזנווסר: המושג של בריכות ציבוריות מופיע במשרד של מנכ"ל משרד הבריאות.

יעקב רוזנווסר: לא אנחנו המצאנו את זה.

שמואל גולן: צריך ליצור מדרג שהוא מדרג מיוחד לצימרים, שבן שלוש או עד שלוש או משלוש עד לא יודע כמה, שבמדרג הזה יהיה כתוב מה, איזה כללי רישוי עסקים חלים עליהם, איזה כללי בריאות חלים עליהם, שהם מותאמים למקבץ הזה של השלוש, חמש, שבע, לא יודע, כמה שיחליטו.

שמואל גולן: אחרת, כל הזמן עוסקים פה בפרשנות.

שמואל גולן: כי הם נתלים, ובצדק, והם מבצעים את העבודה שלהם מצוין, משרד הבריאות, הם נתלים על חוק רישוי עסקים ואם חוק רישוי עסקים מגדיר את הדברים האלה, אין להם ברירה אחרת, אלא רק להגדיר את הדבר הזה.

שמואל גולן: וצריך כנראה לעשות עכשיו חשיבה ולראות אם אין מדרג.

שמואל גולן: לזה הם שואפים, דרך אגב.

יעקב רוזנווסר: אדוני, תסתכל בבקשה.

יעקב רוזנווסר: מנכ"ל משרד הבריאות, 17 נובמבר 2010, פונה לחבר הכנסת חסון, אומר אנחנו מקיימים דיון במשרד במטרה לבחון שינוי מדרגי בתקנות.

יעקב רוזנווסר: עד אז, אי-אפשר לקבל כלום.

יעקב רוזנווסר: הוא בעצמו כותב לפני תשעה חודשים את זה.

שמואל גולן: חבל שאין פה את רישוי עסקים, כי רישוי עסקים היה לפחות אומר אם הדבר הזה בכלל עומד בזה.

שמואל גולן: זה גם רישוי עסקים ואז מתאימים גם את התכנון.

יואל חסון: מה זה המדרג, יש איזה מדרג שקשור רק לצימרים?

יואל חסון: אין.

שמואל גולן: אין.

שלום גולדברג: עשינו את המדרג, אולי באופן לא חוקי, כי אנחנו לא רישוי עסקים.

חנה סלע: ויתרנו על שירותים, על מלתחות.

שלום גולדברג: עד שלושה, בכלל אנחנו לא מטפלים.

שלום גולדברג: מארבעה עד עשרה, זה נחשב אצלנו עם הקלות.

שלום גולדברג: כל מה שכתוב פה באתר האינטרנט, אלה הקלות לנושא של בריכות של צימרים, מארבעה עד עשרה.

שמואל גולן: כן, אבל אז הגדרתם את זה כבריכה ציבורית ובריכה ציבורית, בא רישוי עסקים ואומר – רגע, איפה המציל ואיפה האבטחה?

יעקב רוזנווסר: בדיוק.

יעקב רוזנווסר: בדיוק.

שלום גולדברג: לא, אנחנו לא הגדרנו כלום.

חנה סלע: אבל זה החוק.

שמואל גולן: זה פלונטר כזה.

יעקב רוזנווסר: ראש קטן.

חנה סלע: זה החוק.

חנה סלע: זה החוק.

שלום גולדברג: לא הגדרתי כלום.

שלום גולדברג: אני לא מגדיר כלום, אין לי זכות הגדרה.

שלום גולדברג: אין לי זכות הגדרה.

חנה סלע: זה לא אנחנו, זה החוק.

שלום גולדברג: מתוך צו רישוי עסקים, אמרנו עד שלושה לא מטפלים בכלל.

שלום גולדברג: מארבעה עד עשרה, יש הקלות.

שלום גולדברג: מעל 11 אנחנו כבר אומרים אפילו אם זה רק צימרים, זה כבר 11 צימרים, זה כבר אתר, זה בית מלון, נתייחס לזה כאל משהו הרבה יותר רציני, ושם נדרוש את כל מה שאנחנו דורשים.

שלום גולדברג: זה בדיוק מה שמופיע באתר האינטרנט שלנו.

שלום גולדברג: עשינו את זה בתיאום עם משרד הפנים, עם משרד התיירות, עם שמענו את כולם.

שלום גולדברג: אנחנו, עוד פעם, אנחנו מוכנים לשמוע ולשנות עוד משהו, זה לא ישתנה במין קפיצה גדולה.

שלום גולדברג: השינויים שאנחנו כבר מסוגלים לעשות, אולי עוד משהו מזערי.

חנה סלע: למה משרד הבריאות מטפל בבריכות שחייה?

חנה סלע: בגלל המחלות.

יואל חסון: כיוף, מה אתה אומר?

ואיל כיוף: מעבר למה שאנחנו דנים פה בשולחן, היא אמרה והביאה כדוגמה 46 יחידות.

ואיל כיוף: היום, והוא לא סתם אמר 5% יש להם היתרי בנייה.

ואיל כיוף: יש הרבה צימרים שאם רואים את התקנות האלה ורואים את ההגבלות, הם נרתעים ועושים בריכות פרטיות, נטולות פיקוח, ואנחנו לא יודעים מה קורה שם.

ואיל כיוף: אם נגדיר, והעניין הוא רק של הגדרה, ברישוי עסקים, של הגדרת בריכה לצימרים, מאחת עד עשר יחידות, זה יפתור, כמו שאמר שמואל, יפתור את כל הבעיות.

ואיל כיוף: זה צריך לבוא עכשיו כשיש רפורמה בחוק הרישוי, להגדיר מה זה בריכת צימר.

יואל חסון: שלום, אתה מוכן לזה?

שלום גולדברג: אני מוכן.

שלום גולדברג: אני חושב שזה נכון.

יואל חסון: אבל מי יעשה את זה?

יואל חסון: מי עכשיו יתחיל?

שמואל גולן: מי שהיה אמור להוליך את זה, זה רק משרד הפנים, רישוי עסקים.

שמואל גולן: הוא המוביל הראשי.

שמואל גולן: הוא המוביל הראשי.

שלום גולדברג: אני, בשתי ידיים, וזה יטיל עלינו אחריות נוספת, מעמסה נוספת, אבל אנחנו למעשה הפקרנו את כל הציבור שנמצא בבריכות אחד עד שלושה.

יואל חסון: הם רוצים להיות מוסדרים, תאמין לי, הם רוצים.

יעקב רוזנווסר: אנחנו רוצים את התעודה.

שלום גולדברג: עכשיו הם באים ואומרים – תגדילו לנו עוד יותר את ההקלות.

יעקב רוזנווסר: לא צריך הקלות, אני אומר עוד פעם, אנחנו רוצים לעמוד בכל הכללים, רק אתם צריכים להבין שמה שקבעתם אתם ומשרד הפנים כעמידה בכללים זה פשוט לא רלוונטי.

יעקב רוזנווסר: זה תנאי תברואה אחת לאחת, אפילו יותר.

יעקב רוזנווסר: הנה, רשום בפרוטוקול, אנחנו מוכנים לקחת את זה על עצמנו.

יעקב רוזנווסר: גם כלור, גם PH, גם בקר, כל מערכת אנחנו מוכנים לקחת על עצמנו.

יעקב רוזנווסר: תבחן אותנו תוצאתי.

יעקב רוזנווסר: יש בעיה בקטריאלית אצלי?

יעקב רוזנווסר: סגור אותי מייד.

יעקב רוזנווסר: סגור אותי.

חנה סלע: אתה לא עושה בדיקות, איך אני אדע?

יעקב רוזנווסר: מה זה?

יעקב רוזנווסר: את יכולה להיכנס לבריכה בכל רגע.

יעקב רוזנווסר: תתקני, תעשי מה שצריך.

חנה סלע: תראה לי צימר אחד שעושה בדיקות, אף אחד לא עושה בדיקות.

יעקב רוזנווסר: זה לא נכון.

יעקב רוזנווסר: זה לא נכון.

יעקב רוזנווסר: תוציאו מכתב באינטרנט, גם אנחנו נודיע לכולם.

יעקב רוזנווסר: מהרגע, כולם חייבים בבדיקה.

אביטל חורף: יש הסדר לבריכות גדולות ואני רוצה גם להסביר לאדוני היושב ראש, שהעלה את זה, לא יודע אם זה נרשם בפרוטוקול בישיבה הקודמת, וגם הזכרת את זה עכשיו, קודם, אדוני.

אביטל חורף: צריך למצוא איזה שהיא הגדרה, כמו שגם כיוף אומר, מה זאת בריכה בתוך הצימרים ואיזה תקנות חלות.

אביטל חורף: למשל, לדוגמה, תעלות הגלישה.

אביטל חורף: לא יעלה על הדעת, לא צריך תעלות גלישה באופן קבוע.

אביטל חורף: אני אומר באופן קבוע.

ואיל כיוף: זה בדיון מקצועי, נפרד, נחליט על זה.

אביטל חורף: אבל זה צריך להיאמר, שברגע שתהיה חוות-דעת שאומרת שסקימרים, הכוונה, אני מזכיר לכולם, סקימרים הכוונה למים שמסתנכרנים בבריכה למטה ובקיר, ותעלות גלישה זה למעשה יש בשפה של הבריכה, מהגלים, יוצאים המים החוצה ומסתנכרנים, שהעלות של דבר כזה היא מאוד מאוד מאוד גבוהה, בעיקר לבנות תעלות גלישה בבריכות שהן כבר קיימות, העלות היא אדירה.

חנה סלע: אתה מתכנן בריכות?

חנה סלע: מה המקצוע שלך?

אביטל חורף: עורך-דין.

אביטל חורף: אבל ראיתי גם איזה שתיים או שלוש בריכות בחיים שלי וגם יש פה את אבי, שאחר-כך יכול לתת את חוות-הדעת המקצועית שלו.

אביטל חורף: אבל יש טענה וחשוב לי שזה יהיה רשום בפרוטוקול.

אביטל חורף: יש טענה שאומרת שאפילו במקרים מסוימים, סקימרים, כשיש מיעוט של משתתפים, סקימרים אפילו עדיפים.

אביטל חורף: למה?

אביטל חורף: כי כל המים במשאבה כל הזמן מסתנכרנים.

אביטל חורף: ברגע שיש תעלת גלישה והמים עומדים, יכולים בצימרים לפעמים אפילו שלושה-ארבעה ימים.

חנה סלע: אפילו בתקנות התכנון והבנייה של 2008, רשום תעלת גלישה היקפית.

חנה סלע: למה כתבו את זה בתקנות?

יעקב רוזנווסר: בבריכה ציבורית, זה נכון.

יעקב רוזנווסר: כל הזמן יש אנשים, יש תחלופה.

קריאה: אנחנו נכנסים לדיון מקצועי.

יעקב רוזנווסר: נכון.

יואל חסון: חברים, אני חייב לסכם את הדיון.

יעקב רוזנווסר: עוד משפט אחד.

יעקב רוזנווסר: אם בועז ילך היום לוועדה מקומית גליל תחתון, אומרים לו – אתה עומד בתנאי משטרת ישראל?

יעקב רוזנווסר: יש לך מציל?

יעקב רוזנווסר: יש לך פיקוח?

יעקב רוזנווסר: יש לך את כל הדברים?

יעקב רוזנווסר: מערכת אבטחה?

יעקב רוזנווסר: הוא בחיים לא יכול לקבל היתר בנייה למרות שהוא רוצה היתר בנייה ולעבוד כחוק.

סער פאוקר: אני לא קיבלתי תשובה לשאלה שלי, לגבי התקנות, שהשר חתם עליהן לפני חודשיים ועדיין לא פורסמו.

יואל חסון: כתבתי את זה.

סער פאוקר: אפשר לקבל תשובה?

יואל חסון: למה לא פורסמו, אתה יודע?

דוד פילזר: התקנות האלו נמצאות בלשכה המשפטית.

דוד פילזר: אני עושה כל מאמץ לחלץ אותן שהן יפורסמו.

אביטל חורף: מישהו הציע פה בוועדה, בעצם, אני חושב שאנחנו צריכים לסיים את השיחה פה, את הפגישה ואת הדיון, לדעתי הצנועה, באיזה שהיא אמירה של הוועדה בעצם שתוקם פה, לדעתי מר גולן אמר את זה, אם אני זוכר נכון לפני כמה דקות, שבעצם תוקם איזה שהיא ועדה בין משרדית.

אביטל חורף: אנחנו, ארגון בעלי הצימרים, ביחד עם משרד הבריאות ומשרד הפנים.

יואל חסון: איזה משרד צריך, לדעתך, להוביל את זה?

אביטל חורף: משרד הפנים, בגלל שמשרד הפנים הוא בעצם זה שאחראי.

שמואל גולן: מי שצריך לדחוף את זה, זה גם משרד התיירות.

אביטל חורף: בוודאי, בוודאי.

אביטל חורף: משרד התיירות צריך לדחוף את זה.

אביטל חורף: משרד הפנים הוא בסופו של דבר.

שמואל גולן: משרד הפנים הוא המסנכרן של כל, של תכנון ובניות, של רישוי עסקים.

יואל חסון: אני רוצה לסכם.

יואל חסון: קודם כל, הדברים שנאמרו בנושאים הקודמים, עד ההגדרה הזאת של הבריכות ועד הנושא של ההסכמה על הצורך כנראה לדרג או להגדיר בצורה יותר מסודרת את הנושא של הצימרים ואת ההגדרה שלהם כבריכות, את ההגדרה שלהם מה, איזה סוג בריכות אלו, כל הדברים האחרים שנאמרו, נאמרו והם סיכומים שסוכמו ואני מאוד מבקש, הוועדה מבקשת ומתעקשת ואני אומר לכם, אני אעקוב אחרי זה, עד שאני אראה שזה הגיע לאחרון המהנדסים, אחרת, אני אומר לכם, אני אמרתי את זה גם בתחילת הישיבה קודם, גם לגולן, אני אומר לכם, אם לא, כשאני מגיע למצב שכלו כל הקצין ואני לא מצליח, אני נותן למבקר המדינה, מה לעשות?

יואל חסון: אני לוקח את התיק, מעביר למבקר המדינה על-פי סמכותי וסומך על שיקול דעתו.

יואל חסון: ואז כולם, אחרי חצי שנה באים ואומרים – איך לא סגרנו אתך, עכשיו צריך לתת תשובות, עכשיו צריך לתת תשובות למבקר המדינה וזה, ועבר הרבה זמן.

יואל חסון: הם ישמחו לחדש את הביקורת על התחום.

יואל חסון: לכן אני אומר, בואו נחסוך את העניין הזה.

יואל חסון: אני קודם כל אומר, אני מבקש שכל מה שהסכמנו עליו פה, ירד לדרג השטח, שלום, ירד לדרג השטח ושההגדרה, וגם במה שמופיע באתר האינטרנט, אתה צריך להוציא לי את הנייר הזה, עם העתק אלי, שזו תהיה הגדרה ברורה וחד משמעית.

יואל חסון: אני מבקש כרגע, אני מבקש שנציג משרד הפנים, משרד התיירות, אתם הקטליזאטור לזה, כי אתם בסופו של דבר אלה שיש להם אחריות מיניסטריאלית לגבי התיירות בישראל וזה עניין תיירות.

יואל חסון: אבל משרד הפנים הוא זה שצריך להקים את הוועדה הבין משרדית, בשיתוף עם משרד הבריאות, משרד התיירות, נציגי המייצגים של תחום התיירות הצימרים, ארגון בעלי הצימרים, לצורך פיתרון ויצירת המדרג וההגדרה לשירותי הבריכה שיש במסגרת התיירות הצימרית בישראל.

יואל חסון: אתם צריכים להודיע לי תוך שלושה שבועות מהיום, להודיע לוועדה לביקורת המדינה ולמבקר המדינה, שהקמתם את הצוות הזה והודעתם על מועד, תוך שלושה שבועות יש כבר מועד, הודעתם לי שיש מועד על קיום הדיון הזה.

יואל חסון: משרד התיירות, אני מבקש מכם לעקוב אחרי ביצוע הדבר הזה יחד אתנו.

יואל חסון: במידה ואני אראה שהדבר הזה לא קורה ולא מתבצע, אני אומר לכם, אני לא אחזור לדיון נוסף, אני אחזור לדיון נוסף לטובת חוות-דעת 21 ואני אעביר את כל החומר למבקר המדינה, שיקבל את ההחלטות שלו ויעשה את הבדיקה הנדרשת.

יואל חסון: אין כנראה ברירה.

יואל חסון: לצערי, לפעמים אני רואה שאם דברים לא נסגרים בוועדה, אז צריך את ביקורת המדינה לשם כך.

יואל חסון: ואז יצא דו"ח ואז בגלל הדו"ח תצטרכו לעשות את זה ואז הפסדנו איזה שנה, שנה וחצי, וכולם הפסידו.

יואל חסון: מדינת ישראל הפסידה, התיירות הפסידה, וגם מבקר המדינה הפסיד זמן שיכול היה לטפל בדברים שיכלו להיפתר בהרבה פחות זמן.

יעקב רוזנווסר: בינתיים אנחנו בלי רישוי, אנחנו בלי ביטוח.

יואל חסון: אתם עם חלק מהדברים.

יואל חסון: יש פה דברים שנאמרו שהם יעזרו ויסייעו, אין לי משהו אחר לעשות.

יואל חסון: גם אם אני אשלח את זה עכשיו למבקר המדינה, יעקב, לא יהיה לך את זה גם בעוד שנה וחצי.

יואל חסון: להפך, אתה יודע מה יקרה, כולם יעצרו.

יואל חסון: אז בוא, יש כאן כרגע כיוון חיובי, הולכים לכיוון הזה, כמו שהצלחנו לקדם דברים אחרים, יש פה עכשיו את הסוגיה הזאת, סוגיה כבדה, אגב, היא לדעתי הכי כבדה, ההגדרה הזאת של הבריכה.

יואל חסון: אני מסכים.

יואל חסון: אבל יש גם כמה פתרונות ביניים, עכשיו הולכים לדבר הגדול.

יואל חסון: אני מקווה שנצליח.

יואל חסון: לא נצליח, נחזור לפה ונגמור את זה.

בועז מועלם: לסיום, למרות שיעקב לקח ממני את כל העניינים שרציתי להגיד, אבל אני לפחות אגיד את משפט הסיום.

יעקב רוזנווסר: מתנצל.

בועז מועלם: כל הפורום הזה מודה לך, יואל, על ההירתמות שלך למען ציבור שלם שהוא מתפרנס מהענף הזה, אנחנו מקווים שבאמת, בסופו של דבר, המשרדים יעשו את מה שהם צריכים לעשות ונצא לדרך חדשה.

יואל חסון: אני מאמין ומקווה.

יואל חסון: עשיתם את זה לא רע בדברים האחרים תמשיכו בעניין הזה ונגמור את זה אחת ולתמיד, זה יוריד הרבה ונדאג גם לבריאות הציבור.

דוד פילזר: אדוני היושב ראש, הבהרות לסיכום.

דוד פילזר: אילו משרדים בוועדה הבין משרדית?

יואל חסון: אמרתי – תיירות, בריאות ופנים.

יואל חסון: יחד עם ארגון, הפנים מנהל ומקים את הצוות הזה, את הוועדה הבין משרדית, תוך שלושה שבועות אתם מודיעים לי על התאריך הראשון של הישיבה ועל הקמת הצוות בתוך זה, חברת הכנסת מיכאלי, את רוצה לומר משהו?

יואל חסון: באת לתמוך בצימרים ואת באמת דיברת אתי על זה.

אנסטסיה מיכאלי: זה חשוב לי כי אני גם תומכת בתיירות, אני גם בעצמי מטיילת הרבה ואני חושבת שזה ראוי לקדם את זה ואני מברכת את יושב ראש הוועדה.

יואל חסון: כי שוחחת אתי על זה באמת.

שלום גולדברג: יש גם ארגון בעלי בריכות שחייה, יש אנשים נוספים שמתעסקים בארץ, כמומחים לבריכות שחייה.

שלום גולדברג: אני חושב שראוי שגם הם יבואו.

קריאה: הם פה, סליחה.

שמואל גולן: זאת ועדה מקצועית, הם צריכים לזמן את מי שצריכים לזמן.

יואל חסון: בדיוק, הוועדה יכולה לזמן את כל מי שהיא רוצה.

שלום גולדברג: לא רק מכיוון הצימרים, אלא מכיוון הבריכות.

קריאה: והם פה.

יואל חסון: אנחנו מתמקדים בצימרים וכיוף, אני רוצה להגיד לך, משרד הבריאות, שאני מודה לכם, אתם באמת עשיתם כאן עבודה חשובה ובעצם הניווט והניהול, אני מבקש מכם את אותה מוטיבציה גם בעניין הזה, ואני, אם לא, נצטרך לחזור לכאן.

יואל חסון: אני מקווה שלא נחזור לכאן, ונתראה בצימרים.

יואל חסון: אני נועל את הישיבה.